Il-Kunsill adotta konklużjonijiet dwar strateġija tal-UE dwar l-Indja. Il-Kunsill approva l-komunikazzjoni konġunta "Elementi għal Strateġija tal-Unjoni Ewropea dwar l-Indja" mir-Rappreżentant Għoli Federica Mogherini u l-Kummissjoni Ewropea, li, flimkien mal-konklużjonijiet, ser tipprovdi l-qafas ta' politika għall- impenn aktar fil-fond u wiesgħa tal-UE mal-Indja tul is-snin li ġejjin. Il-Kunsill jilqa' r-rwol u r-responsabbiltà li qed jikbru tal-Indja fix-xena globali, permezz tal-politika barranija ambizzjuża tagħha u l-ekonomija tagħha li qed tikber malajr. Permezz tas-sħubija strateġika tagħhom, l-UE u l-Indja għandhom l-għan li flimkien jippromwovu l-paċi u s-sigurtà , u jsaħħu l-ordni globali bbażat fuq ir-regoli. Fil-konklużjonijiet tiegħu, il-Kunsill ifittex kooperazzjoni akbar bejn l-UE u l-Indja dwar il-promozzjoni ta' multilateraliżmu effettiv, tkabbir u prosperità fl-UE u fl-Indja u r-reġjun usa' tal-Asja, fit-trattament tal-isfidi globali bħall-iżvilupp sostenibbli, u fl-insegwiment ta' interessi ta' sigurtà. Aqra t-test sħiħ tal-konklużjonijiet Din ir-riżorsa bħalissa hi disponibbli biss bil-lingwa jew il-lingwi li ġejjin: Komunikazzjoni Konġunta "Elementi għal strateġija tal-Unjoni Ewropea dwar l-Indja", Stqarrija għall-istampa tal-Kummissjoni, 20 ta' Novembru 2018 Skeda informattiva dwar l-UE u l-Indja: Strateġija ġdida dwar l-Indja Ara l-paġna tal-laqgħa